CELEX: 62014TN0199
Language: mt
Date: 2014-03-28 00:00:00
Title: Kawża T-199/14: Rikors ippreżentat fit- 28 ta’ Marzu 2014 – Vanbreda Risk & Benefits vs Il-Kummissjoni

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/36
            
         Rikors ippreżentat fit-28 ta’ Marzu 2014 – Vanbreda Risk & Benefits vs Il-Kummissjoni
   (Kawża T-199/14)
   2014/C 159/49
   Lingwa tal-kawża: il-Franċiż
   
      Partijiet
   
   
      Rikorrenti: Vanbreda Risk & Benefits (Antwerpen, il-Bejġju) (rappreżentanti: P. Teerlinck u P. de Bandt, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea, tat-30 ta’ Jannar 2014 (Ref. Ares (2014)221245), li permezz tagħha l-Kummissjoni ddeċidiet li ma taċċettax l-offerta ta’ VANBREDA RISK & BENEFITS SA għal-lott 1 tal-kuntratt 2013/S 155-269617 (sejħa għal offerti Nru OIB.DR.2/PO/2013/062/591) u li tattribwixxih lill-kumpannija Marsh SA;
            
         
               —
            
            
               tordna l-produzzjoni tad-dokumenti msemmija fil-Kapitolu III (miżuri ta’ organizzazzjoni tal-proċedura) tar-rikors preżenti;
            
         
               —
            
            
               tikkonstata r-responsabbiltà mhux kuntrattwali tal-Kummissjoni u tikkundanna lill-Kummissjoni tħallas lir-rikorrenti s-somma ta’ EUR 1 000 000 bħala kumpens għat-telf taċ-ċans li tiġi attribwita l-kuntratt, għat-telf tar-referenzi u għad-dannu morali mġarrab;
            
         
               —
            
            
               fi kwalunkwe każ, tikkundanna lill-Kummissjoni għall-ispejjeż tal-proċedura preżenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed ibbażat fuq l-illegalità tal-attribuzzjoni mill-Kummissjoni tal-kuntratt lil kumpannija li, bi ksur tal-ispeċifikazzjonijiet tal-kuntratt, ma hemżitx mal-offerta tagħha, Ftehim/Prokura li permezz tiegħu/tagħha l-assigurati kollha li jagħmlu parti mill-konsorzju jintrabtu jeżegwixxu l-kuntratt in solidum.
   Il-motiv huwa maqsum fi tliet partijiet ibbażati fuq il-fatt li l-Kummissjoni:
   
               —
            
            
               kisret il-prinċipju ta’ ugwaljanza tal-offerenti, l-Artikoli 111(5) u 113(1) tar-Regolament Finanzjarju (1) kif ukoll l-Artikoli 146(1) u (2), 149(1) u 158(1) u (3) tar-Regolament ta’ Delega (2) u d-dispożizzjonijiet tal-ispeċifikazzjonijiet tal-kuntratt billi ddikjarat l-offerta ta’ Marsh konformi minkejja li din ma kinitx tinkludi l-Ftehim/Prokura debitament iffirmat/a mill-assigurati kollha li jagħmlu parti mill-konsorzju skont id-dispożizzjonijiet tal-ispeċifikazzjonijiet tal-kuntratt;
            
         
               —
            
            
               kisret il-prinċipju ta’ ugwaljanza fit-trattament tal-offerenti u l-Artikoli 112(1) tar-Regolament Finanzjarju u l-Artikolu 160 tar-Regolament ta’ Delega li jippermetti lil Marsh temenda l-offerta tagħha wara l-iskadenza tad-data tal-preżentazzjoni tal-offerti;
            
         
               —
            
            
               kisret il-prinċipju ta’ trasparenza moqri flimkien mal-Artikolu 102(1) tar-Regolament Finanzjarju billi rrifjutat li tagħti risposta preċiża għad-domanda magħmula mir-rikorrenti sabiex isir magħruf jekk il-Ftehim/Prokura ġiex/ġietx iffirmat/a mill-assigurati kollha li jipparteċipaw fil-konsorzju ta’ Marsh u jekk dan id-dokument kienx mehmuż mal-offerta ta’ Marsh.
            
         
      (1)  Regolament (UE, Euratom) Nru 966/2012 tal-Parlament Ewropew u tal-Kunsill, tal-25 ta’ Ottubru 2012, dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, p. 1).
   
      (2)  Regolament ta’ Delega tal-Kummissjoni (UE) Nru 1268/2012, tad- 29 ta’ Ottubru 2012, dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, p. 1).